
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

289. Ίδρυση ανδρώου Ιερού Ησυχαστηρίου με την 
επωνυμία « Αγιοι Απόστολοι και Ισαπόστολοι 
Άγιοι Κύριλλος και Μεθόδιος» στην Κοινότητα 
Πανοράματος Θεσσαλονίκης της Ιερός Μητρο- 
πόλεως Θεσσαλονίκης. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 245/23.5.93 αρμοδιό¬ 
τητας Υπουργείου Εμπορικής Ναυτιλίας. 


ΠΡΟΕΔΡΙΚΑ ΔΙΑΤΑΓΜΑΤΑ 


βιακού Ιδρύματος (Ησυχαστηρίου) με την επωνυμία «Άγιοι 
Απόστολοι και Ισαπόστολοι Άγιοι Κύριλλος και Μεθόδιος» 
στην Κοινότητα Πανοράματος Θεσσαλονίκης της Ιερός 
Μητροπόλεως Θεσσαλονίκης. 

Το Ίδρυμα αυτό το οποίο είναι Νομικό Πρόσωπο Ιδιωτι¬ 
κού Δικαίου τελεί κάτω από την εποπτεία του εκάστοτε 
Σεβασμιωτάτου Μητροπολίτου Θεσσαλονίκης και διεπε- 
ται από τον οργανισμό του. 

Κυρώνουμε τον οργανισμό του Ιερού ανδρικού Κοινο- 
βιακού Ιδρύμαιος (Ησυχαστηρίου) «Άγιοι Απόστολοι και 
Ισαπόστολοι Άγιοι Κύριλλος και Μεθόδιος» στην Κοινό¬ 
τητα Πανοράματος Θεσσαλονίκης της Ιερός Μητροπό¬ 
λεως Θεσσαλονίκης της Ιερός Μητροπόλεως Θεσσαλονί¬ 
κης που αποτελείται από είκοσι ένα (21) άρθρα και κατα¬ 
χωρίζονται κατωτέρω: 

ΟΡΓΑΝΙΣΜΟΣ (Καταστατικό) 


(1) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 289 
Ιδρυση ανδρώου Ιερού Ησυχαστηρίου με την επωνυμία 
«Άγιοι Απόστολοι και Ισαπόστολοι Άγιοι Κύριλλος και 
Μεθόδιος» στην Κοινότητα Πανοράματος Θεσσαλονί¬ 
κης της Ιερός Μητροπόλεως Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις: 

α) Του άρθρου 39 παράγραφος 10 του Ν. 590/77 «Περί 
του Καταστατικού Χάρτου της Εκκλησίας της Ελλάδος» 


(Α' I 46 ). 

β) Των άρθρων 108 και επομένων του Αστικού Κώδικα 

2 Την αριθμ. 2508/1993 συμβολαιογραφική πράξη της 
συμβολαιογράφου Κιλκίς Ζωής ΚαλΙγκου - Σορόγκα, με 
την οποία συνιστάται ανδρικό Ιερό Ησυχαστήριο με την 
επωνυμία «Άγιοι Απόστολοι και Ισαπόστολοι Αγιοι Κύριλ¬ 
λος και Μεθόδιος» στην Κοινότητα Πανοράματος Θεσσα¬ 
λονίκης, της Ιεράς Μητροπόλεως Θεσσαλονίκης. 

3 Τη σύμφωνη γνώμη της Ιεράς Συνόδου της Εκκλη¬ 
σίας της Ελλάδος, η οποία ενέκρινε την ίδρυση του Ησυ¬ 
χαστηρίου κατά τη Συνεδρία αυτής της 3.6.1993, όπως 
τούτο αναφέρεται στο αριθμ. 1726/745/1993 έγγραφό 


Με πρόταση του Υπουργού Εθνικής Παιδείας και θρη¬ 
σκευμάτων, αποφασίζουμε: 

Εγκρίνουμε τη γενομένη με την αριθμ. 2508/31.5.93 
συμβολαιογραφική πράξη της συμβολαιογράφου Κιλκίς 
Ζωής Καλίγκου Σορόγκα σύσταση Ιερού Ανδρικού Κοινο- 


Ιεροϋ ανδρικού Ησυχαστηρίου με την επωνυμία «Άγιοι 
Απόστολοι και Ισαπόστολοι Άγιοι Κύριλλος και Μεθό¬ 
διος» 

Άρθρο Ιο 

Ίδρυση και Νομική Υπόσταση του Ησυχαστηρίου 
Στην περιφέρεια της Κοινότητας Πανοράματος Θεσσα ¬ 
λονίκης και στο αγροτεμάχιο που περιγράφεται στην 
αριθμ. 2508/93 συμβολαιογραφική πράξη ιδρύεται Αν- 
δρώο Ιερό Ησυχαστήριο με την επωνυμία «Άγιοι Απόστο¬ 
λοι και Ισαπόστολοι Άγιοι Κύριλλος και Μεθόδιος», που 
αποτελεί από τώρα και στο εξής νομικό πρόσωπο ιδιωτι¬ 
κού δικαίου, μη κερδοσκοπικό, αυτοτελές, αυτοδιοίκητο 
και ανεξάρτητο. 

Άρθρο 2ο 

Σκοπός του Ησυχαστηρίου 
Σκοπός του Ησυχαστηρίου είναι: 
α) Η σύμφωνη με τις παραδόσεις της Ορθόδοξης Εκ¬ 
κλησίας άσκηση Μοναχικού βίου, με σκοπό την τελείωση 
και σωτηρία των εγκαταβιούντων σ’ αυτό, 

β) Η εκκλησιαστική, εθνική, πολιτιστική και κοινωφελής 
διακονία των στην Εκκλησία και γενικότερα στην Κοινω¬ 
νία, 

γ) η δημιουργία προϋποθέσεων για την προσέγγιση των 
ομοδόξων βαλκανικών εκκλησιών στα πλαίσια της ορθο¬ 
δόξου πατερικής θεολογίας με την μελλοντική δημιουργία 
και λειτουργία τμήματος Ακαδημαϊκού θεολογικού Σεμι¬ 
ναρίου, Μελέτης Χειρογράφων, καθώς και τμήματα Συ- 
ντηρήσεως Ιερών Εικόνων και Αρχαίων Χειρογράφων, 
δ) η δημιουργία τμήματος κοινωνικής προσφοράς στον 

χώρο της νεότητος προς άτομα με ειδικές ανάγκες και ψυ¬ 
χολογικά προβλήματα, 

ε) η δημιουργία και λειτουργία διορθοδόξου κέντρου με 
προβολή του έργου και της προσφοράς των Αγίων Κυρίλ¬ 
λου και Μεθοδίου. 

Αρθρο 3 

Κοινοβιακός θεσμός 

1. Η Μοναστική Αδελφότητα λειτουργεί σύμφωνα με το 
κοινοβιακό σύστημα των Ιερών Κοινοβιακών Μονών του 
Αγίου «ΑΘΩΣ». Έτσι όλοι οι Μοναχοί και οι Δόκιμοι τρώνε 
μαζί σε κοινή Τράπεζα. Μόνο σε ασθενή Αδελφό επιτρέ¬ 
πεται από τον Ηγούμενο να τρώει στο κελί του. Η άσκηση 
της αγάπης, της υπακοής, της ταπείνωσης, της πρόθυμης 
εκτέλεσης των εσωτερικών και εξωτερικών εργασιών του 
Ησυχαστηρίου, ο απόλυτος σεβασμός προς τον Ηγούμενο 
και τα λοιπά όργανα του Ησυχαστηρίου, η αποφυγή κάθε 
συναναστροφής και σχέσης χωρίς την άδεια του Ηγουμέ¬ 
νου με πρόσωπα έξω από το Ησυχαστήριο ή το κελλί έστω 
και συγγενικά των Αδελφών, ή μη αποδοχή δώρων χωρίς 
την άδεια του Ηγούμενου, καθώς και κάθε άλλη Μοναχική 
και Χριστιανική αρετή, αποτελούν απαράβατο ηθικό διά¬ 
γραμμα, που την τήρησή του εποπτεύουν αυστηρά ο 
Ηγούμενος και η Γεροντία. 

2. Μπορούν τα μέλη του Ησυχαστηρίου να ιδρύουν ή να 
μετέχουν σε νομικά πρόσωπα (Σωματεία, Συλλόγους, 
Ιδρύματα) με πνευματικούς και μορφωτικούς σκοπούς, 
όπως π.χ. η Ορθόδοξη οικοδομή και καλλιέργεια των με¬ 
λών τους, η συγγραφή και έκδοση πνευματικών βιβλίων, η 
οργάνωση προσκυνηματικών επισκέψεων ή η γενικότερη 
ενίσχυση των προσκυνημάτων της Ορθοδοξίας μας, η συ¬ 
μπαράσταση στις ανάγκες της εξωτερικής Ιεραποστολής 
κ.λπ. 

Τα νομικά αυτά πρόσωπα διατηρούν ιδιαίτερη υπόσταση 
(διοικητική, περιουσιακή, διαχειριστική) ανεξάρτητη από 
την υπόσταση του Ησυχαστηρίου, το οποίο θα δίνει μόνο 
πνευματικές κατευθύνσεις σ’ αυτά. 

Άρθρο 4ο 

Κανονικά δικαιώματα του Παναγιωτάτου Μητροπολίτου 
Θεσσαλονίκης 

Το Ησυχαστήριο ανήκει στην Εκκλησιαστική περιφέρεια 
της Ιεράς Μητρόπολης Θεσσαλονίκης και βρίσκεται υπό 
την πνευματική προστασία του Επισκόπου της. Συγκεκρι¬ 
μένα πνευματική προστασία ασκεί ο Επίσκοπος της πε¬ 
ριοχής στην οποία ανήκει το Ησυχαστήριο, μνημονεύεται 
σ' όλες τις Ιερές Ακολουθίες, καθώς ορίζει η Τάξη της Ορ¬ 
θόδοξης Εκκλησίας, και ασκεί τα ακόλουθα δικαιώματα: 

1. Δίνει την ευλογία του στον Ηγούμενο που εκλέγει η 
Αδελφότητα. 

2. Δίνει την ευλογία του για την κουρά των Δοκίμων σε 
Μικρόσχημους και Μεγαλόσχημους Μοναχούς. 

3. Τελεί τις χειροτονίες των κληρικών μελών του Ησυχα¬ 
στηρίου μετά από πρόταση της Γεροντίας. 

4. Ασκεί πειθαρχικό έλεγχο αυτοδίκαια ή μετά από πρό¬ 
ταση πάντοτε και εισήγηση της Γεροντίας σε κάθε παρε- 
κτρεπόμενο Κληρικό ή Μοναχό, που θα πέσει σε παρά¬ 
πτωμα, που επισύρει ως κύρωση σύμφίονα με τους Ιερούς 
Κανόνες την προσωρινή ή την οριστική αποβολή του από 
το Ησυχαστήριο ή και βαρύτερη ακόμη, και τον παραπέ¬ 


μπει στο αρμόδιο Εκκλησιαστικό Δικαστήριο εφαρμόζο¬ 
ντας το σχετικό νόμο. 

Άρθρο 5ο 
Δόκιμοι Μοναχοί 

α) Όποιος επιθυμεί να έρθει στο Ησυχαστήριο ως Δόκι¬ 
μος, για να γίνει αργότερα μέλος του, πρέπει να είναι Ορ¬ 
θόδοξος Χριστιανός, ηλικίας 18 μέχρι 45 ετών, να έχει 
καλή, σχετικά σωματική υγεία και οπωσδήποτε να είναι 
ψυχικά και διανοητικά υγιής και να είναι άγαμος ή χήρος 
χωρίς παιδιά ή με παιδιά ενήλικα. Για να γίνει δεκτός Δόκι¬ 
μος μικρότερης ή μεγαλύτερης ηλικίας από την καθορι¬ 
σμένη, αποφασίζει η Γεροντία αιτιολογημένα μετά από 
πρόταση του Ηγουμένου. Η αίτηση του υποψηφίου κρίνε- 
ται έξι μήνες μετά την είσοδό του. Το χρονικό αυτό διά¬ 
στημα απαιτείται για την παρακολούθηση του τρόπου 
ζωής του και γενικά όλης της διαγωγής του μέσα στο Ησυ¬ 
χαστήριο. 

β) Η πρόσληψη και η αποβολή των Δοκίμων ανήκει στην 
αποκλειστική και ανεξέλεγκτη αρμοδιότητα και κρίση της 
Γ εροντίας. 

γ) Η δοκιμασία διαρκεί τουλάχιστον για μία τριετία. Σε 
εξαιρετικές περιπτώσεις για τις οποίες προβλέπει ο Ε’ Κα¬ 
νόνας της πρωτοδευτέρας Συνόδου, ο χρόνος της δοκιμα¬ 
σίας είναι δυνατόν να περιορισθεί στους έξι (6) μήνες, υπό 
τον όρο ο Δόκιμος να είναι τουλάχιστον 21 χρόνων. Οι Δό¬ 
κιμοι Μοναχοί στη διάρκεια της δοκιμασίας τους προσφέ¬ 
ρουν στο Ησυχαστήριο εργασία που καθορίζεται από τον 
Ηγούμενο και την Γ εροντία. 

δ) Οι Δόκιμοι Μοναχοί, επειδή δεν είναι μέλη της Αδελ¬ 
φότητας του Ησυχαστηρίου, δεν παρευρίσκονται στις συ¬ 
νάξεις της και αν με την άδεια της Γεροντίας παρευρε- 
θούν, δεν έχουν δικαίωμα ψήφου. Ο Δόκιμος γίνεται μέ¬ 
λος της Αδελφότητας μόνο με την Μοναχική κουρά ή την 
χειροτονία σε ιερατικό βαθμό. 

ε) Όσα ορίζονται στην παράγραφο γ’ του άρθρου 6 για 
τα μέλη της Αδελφότητας ισχύουν και για τους δόκιμους. 

Άρθρο 6ο 

Μέλη της Αδελφότητας 

α) Μέλη της Αδελφότητας του Ησυχαστηρίου είναι τόσο 
οι Μοναχοί και Κληρικοί που εγκαταβιούν σ’ αυτά, όσο και 
όσοι είναι γραμμένοι στα μητρώα του, πιθανόν όμως δια¬ 
μένουν εκτός αυτού, γιατί έχουν αναλάβει στον κόσμο 
πνευματική διακονία. 

Μια τέτοια διακονία μπορεί να αναλάβει Αδελφός μόνο 
με την υπόδειξη και άδεια του Ηγουμένου και της Γερο¬ 
ντίας και με την ευλογία πάντοτε του οικείου Επισκόπου. 
Μπορεί και ο Ηγούμενος να έχει τέτοια διακονία με την 
συγκατάθεση της Γ εροντίας και την ευλογία του Παναγιω- 
τάτου Μητροπολίτου Θεσσαλονίκης, υπό τον όρον ότι 
αυτό δεν θα παρεμποδίζει την άσκηση των καθηκόντων 
του ούτε θα βλάπτει κατ’ άλλο τρόπο την ομαλή και απρό¬ 
σκοπτη λειτουργία του Ησυχαστηρίου. Οι Αδελφοί που 
εγκαταβιούν εντός του Ησυχαστηρίου, ασκούν διάφορα 
διακονήματα τα οποία κατανέμει σ’ αυτούς ο Ηγούμενος 
ανάλογα με την ηλικία τους, τις ικανότητάς τους κ.λπ. 

β) Η σειρά των Αδελφών ορίζεται ιεραρχικά ως εξής: 1. 
Μεταξύ των Κληρικών προηγείται ο ανώτερος κατά το 
βαθμό ή το οφφίκιο, μεταξύ δε ίσων, όποιος έχει τα πρε¬ 
σβεία της χειροτονίας. 2. Μεταξύ Μοναχών, προηγείται 
όποιος έχει τα πρεσβεία της κουράς. 3. Μεταξύ Κληρικών 
και Μοναχών, προηγούνται οι Κληρικοί. 4. Ο Ηγούμενος 
και τα Μέλη της Γεροντίας προηγούνται οι Κληρικοί. 4. Ο 
Ηγούμενος και τα Μέλη της Γεροντίας προηγούνται απ’ 
όλους, άσχετα από τον ιερατικό βαθμό που έχουν και ανε¬ 
ξάρτητα από τα πρεσβεία κουράς ή χειροτονίας. 5. Με- 

ταξύ των μελών της Γεροντίας τηρείται ανάλογα η τάξη 
του ιερατικού βαθμού, των πρεσβειών της χειρονίας ή 
κουράς. 

γ) Απαγορεύεται τελείως η απομάκρυνση από το Ησυ¬ 
χαστήριο οποιουδήποτε Μοναχού, χωρίς ειδική έγγραφη 
άδεια του Ηγούμενου, αν πρόκειται για απουσία μέχρι 
δέκα (10) ημερών και της Γεροντίας αν πρόκειται για 
απουσία περισσότερου χρόνου. Οι άδειες χορηγούνται 
μόνο για λόγους ασθένειας ή για εξαιρετικά σοβαρή εργα¬ 
σία του Αδελφού. 

δ) Για να φύγει οριστικά ο Αδελφός από το Ησυχαστήριο 
και να εγγραφεί σε άλλη Μοναστική Αδελφότητα πρέπει 
να λάβει κανονικό Απολυτήριο από τον οικείο Επίσκοπο 
μετά από συγκατάθεση και πρόταση της Γεροντίας. Το 
ίδιο ισχύει και για Αδελφό άλλου Μοναστικού καθιδρύμα- 
τος που επιθυμεί να εισέλθει στο Ησυχαστήριο, με την 
απαραίτητη και πάλι προϋπόθεση ότι η Γεροντία θα συ¬ 
γκατατεθεί για την είσοδό του. Στον Αδελφό που φεύγει 
κατ' αυτό τον τρόπο, η Γεροντία οφείλει να επιτρέψει να 
λάβει μαζί του όλα τα είδη προσωπικής χρήσης (ιερές ει¬ 
κόνες, βιβλία, ενδύματα, σκεπάσματα, σκεύη κ.λπ.), τα 
οποία έφερε ο ίδιος όταν ήρθε στο Ησυχαστήριο ή τα απέ¬ 
κτησε με την άδεια της Γεροντίας από δωρεά, κληρονο¬ 
μιά, κ.λπ. Η ολοκληρωτική ή μερική επιστροφή περιουσια¬ 
κών στοιχείων που μεταβιβάστηκαν απ’ αυτόν στο Ησυχα¬ 
στήριο ή η καταβολή οποιοσδήποτε αποζημιώσεως γι’ 
αυτά, αφήνεται στην ελεύθερη και ανεξέλεγκτη κρίση της 
Αδελφότητας, γιατί ο απερχόμενος δεν έχει κανένα δικαί¬ 
ωμα πάνω σ’ αυτά, εφ’ όσον ήδη αποτελούν περιουσία του 
Ησυχαστηρίου. 

ε) Η Αδελφότητα ασκεί τα δικαιώματα τα οποία ρητά 
απονέμονται σ’ αυτήν από τον παρόντα Οργανισμό. Επί¬ 
σης αποφασίζει για κάθε ειδική περίπτωση που δεν προ- 
βλέπεται από τον Οργανισμό με πλειοψηφία των τεσσά¬ 
ρων πέμπτων (4/5) του συνόλου των μελών της, επίσης 
και για την ερμηνεία τυχόν ασαφών διατάξεών του. 

στ) Η Αδελφότητα συγκαλείται για τους λόγους και κατά 
τον τρόπο που ορίζει ο παρών Οργανισμός. 

ζ) Κατά τις συνάξεις της Αδελφότητας υπάρχει απαρτία 
εφόσον οι παρόντες στη συνεδρία είναι περισσότεροι από 
τους απόντες εκτός από τις περιπτώσεις εκείνες για τις 
οποίες προβλέπεται αυξημένος αριθμός παρόντων μελών. 
Αν μερικοί από τους απόντες έχουν έγγραφα εξουσιοδο¬ 
τήσει άλλα μέλη της Αδελφότητας να ψηφίσουν επ’ ονό- 
ματί τους, θεωρούνται ως παρόντες. Κανείς δεν μπορεί να 
εξουσιοδοτηθεί από περισσότερα των δύο μελών για να τα 
εκπροσωπήσει κατά την ψηφοφορία. 

η) Οι αποφάσεις λαμβάνονται κατ’ απόλυτη πλειοψηφία 
των μελών τα οποία παρίστανται στη συνεδρία και ψηφί¬ 
ζουν, εκτός από τις περιπτώσεις εκείνες για τις οποίες ο 
παρών Οργανισμός προβλέπει αυξημένη πλειοψηφία. Σε 
περίπτωση ισοψηφίας επαναλαμβάνεται η ψηφοφορία. 
Αν και πάλι προκύψει ισοψηφία, τότε αν πρόκειται για φα¬ 
νερή ψηφοφορία, υπερισχύει η ψήφος του προεδρεύο- 
ντος, αν πρόκειται δε για μυστική ψηφοφορία, τίθεται 
κλήρος. 

Άρθρο 7ο 

Η Διοίκηση του Ησυχαστηρίου και τα όργανά της 

Η Διοίκηση του Ησυχαστηρίου ανήκει όσον αφορά τον 
πνευματικό τομέα στον Ηγούμενο, όσον αφορά δε τους 
λοιπούς τομείς στη Γ εροντία και την Αδελφότητα, η οποία 
αποτελεί το ανώτατο διοικητικό όργανο του Ησυχαστη¬ 
ρίου. 


Άρθρο 8ο 

Τα Καθήκοντα του Ηγούμενου 

α) Ο Ηγούμενος είναι ο Πνευματικός Πατέρας της Αδελ¬ 
φότητας, ασκεί κάθε πνευματική εξουσία εφ’ όλων των 
μελών και μεριμνά άγρυπνα για την πνευματική προκοπή 
τους. Παρακολουθεί τον τρόπο ζωής κάθε αδελφού, πα¬ 
ρακινεί, καθοδηγεί, συμβουλεύει, επιπλήττει, τιμωρεί και 
γενικά λαμβάνει κάθε μέτρο που συντελεί, στην κατά Χρι¬ 
στό μόρφωση των Αδελφών και εποπτεύει την ακριβή 
εκτέλεση των διακονημάτων που αναθέτει στον κάθε 
αδελφό αυτός και η Γ εροντία. 

β) Ο Ηγούμενος προΐσταται στις Συνάξεις της Γ εροντίας 
και της Αδελφότητας, εκτός από την περίπτωση που είναι 
υπό κατηγορίαν, οπότε προεδρεύει ο Αδελφός της Γερο- 
ντίας που έχει τα πρεσβεία. Όταν εμποδίζεται και αυτός, 
προεδρεύει ο επόμενος στην Αδελφότητα ο πρώτος κατά 
την τάξη Αδελφός, και αν εμποδίζεται κι αυτός, ο επόμε¬ 
νος κ.ο.κ. 

γ) Ο Ηγούμενος εκπροσωπεί το Ησυχαστήριο ενώπιον 
κάθε δικαστηρίου και γενικά ενώπιον κάθε Αρχής και κάθε 
φυσικού ή νομικού προσώπου. 

δ) Γ ια κάθε ειδική υπόθεση ή και κατηγορία υποθέσεων 
μπορεί μετά από απόφαση της Γ εροντίας, να εκπροσωπή¬ 
σει το Ησυχαστήριο και οποιοδήποτε άλλο μέλος του. 
Ακόμη είναι δυνατό και σε Δόκιμο Μοναχό να ανατεθεί 
αυτή η εκπροσώπηση καθώς και σε Νομικό Σύμβουλο. 

ε) Ο Ηγούμενος επειδή εκπροσωπεί τον οικείο Επί¬ 
σκοπο μέσα στο Ησυχαστήριο: 1) Δίδει στους Αδελφούς 
γραπτή άδεια να απουσιάσουν έξω από την Εκκλησιαστική 
περιφέρεια στην οποία ανήκει το Ησυχαστήριο (για να κι¬ 
νηθούν μέσα στην περιφέρεια είναι αρκετή, αλλ’ απαραί¬ 
τητη η προφορική άδεια) και 2) Επιτρέπει σε ευλαβείς 
Κληρικούς από άλλες Εκκλησιαστικές περιφέρειες που 
έχουν κανονική ιερωσύνη και επισκέπτονται τυχόν το Ησυ¬ 
χαστήριο, να ιερουργούν σ’ αυτό. Συμπληρωματικά εφαρ¬ 
μόζονται οι διατάξεις του άρθρου 56 του Καταστατικού 
Χάρτη της Εκκλησίας της Ελλάδος (Ν. 590/1977). 

Άρθρο 9ο 

Τα προσόντα του Ηγούμενου 

α) Ο Ηγούμενος πρέπει να είναι Κληρικός, να έχει 
βαθμό Πρεσβυτέρου, να διακρίνεται για το ζήλο του την 
αρετή και τις ικανότητές του. Σε απόλυτη ανάγκη και εφ’ 
όσον δεν υπάρχουν ΓΊρεσβύτεροι στην Αδελφότητα ή δε 
δέχονται να αναδειχθούν Ηγούμενοι ή δεν κρίνονται κα¬ 
τάλληλοι, ως Ηγούμενος μπορεί να εκλεγεί και Διάκονος ή 
και απλός Μοναχός, αλλά μόνο για τετραετή θητεία. Η 
επανεκλογή του επιτρέπεται απεριόριστα. Μετά τη λήξη 
της τετραετίας γίνεται νέα εκλογή Ηγουμένου, έστω και 
αν αυτός χειροτονήθηκε εν τω μεταξύ Πρεσβύτερος, 
εκτός αν με πρακτικό το οποίο υπογράφεται από τα δύο 
τρίτα (2/3) του συνόλου των μελών της Αδελφότητας υπο¬ 
δειχθεί αυτός οριστικός Ηγούμενος. 

β) Παραιτηθέντος ή παύμένος Ηγούμενος, μπορεί να 
εκλεγεί εκ νέου, εφόσον εξέλιπαν οι λόγοι της παραίτη¬ 
σης ή της παύσης του και εφόσον χηρεύσει η θέση του 
Ηγούμενου. 

γ) Κανείς Αδελφός δεν επιτρέπεται να θέτει υποψηφιό¬ 
τητα Ηγουμένου ή να επιδιώκει την εκλογή του. Η εκλογή 
του Ηγούμενου πρέπει να προέρχεται από την πρωτοβου¬ 
λία και την ελεύθερη κρίση των Αδελφών, οι οποίοι Οα 
συμβουλεύονται ο ένας τον άλλον και ιδίως να ζητούν με 
την προσευχή και τον φωτισμό από τον Κύριο. 

δ) Σε περίπτωση απουσίας ή ασθένειας του Ηγουμένου, 
αν ο ίδιος δεν έχει ορίσει αντικαταστάτη του οποίον δή¬ 
ποτε από τους Αδελφούς, τον αναπληρώνει ως Τοποτη- 

ρητής αυτοδικαίως για κάθε περίπτωση ο Αδελφός της 
Γεροντίας που έχει τα πρεσβεία. Αν αυτός εμποδίζεται, 
εφαρμόζονται οι διατάξεις της παραγράφου του... άρθρου 
του παρόντος Οργανισμού (Κανονισμού). Ο Τοποτηρητής 
είτε ορίζεται από τον Ηγούμενο, είτε αναλαμβάνει αυτοδι¬ 
καίως καθήκοντα σύμφωνα με την παραπάνω διαδικασία 
προεδρεύει, προεδρεύει όχι μόνο της Αδελφότητας, αλλά 
και της Γ εροντίας, έστω και αν δεν είναι μέλος της. 

Αρθρο 10ο 
Εκλογή Ηγούμενου 

Ο Ηγούμενος εκλέγεται από την Αδελφότητα του Ησυ¬ 
χαστηρίου σε ειδική Σύναξη, η οποία ευρίσκεται σε απαρ¬ 
τία, εφόσον παρίστανται τουλάχιστον τα τρία τέταρτα 
(3/4) του όλου αριθμού των μελών της, σύμφωνα με την 
ακόλουθη ειδικότερη διαδικασία: 

α) Μέσα σε μία εβδομάδα από το θάνατο ή την παραί¬ 
τηση ή την παύση του Ηγούμενου, ο Τοποτηρητής, δη¬ 
λαδή ο Αδελφός της Γεροντίας που έχει τα πρεσβεία, ο 
οποίος και αναπληρώνει τον Ηγούμενο κατά το διάστημα 
που μεσολαβεί, συγκαλεί την Γεροντία, η οποία μετά από 
θεία Λειτουργία, συσκέπτεται και ορίζει ημέρα Συνάξεως 
των μελών της Αδελφότητας για την εκλογή του Ηγούμε¬ 
νου. 

Η μέρα που θα ορισθεί δεν πρέπει να ξεπερνά το εικο- 
σαήμερο από τη σύγκληση της Γ εροντίας και ανακοινώνε¬ 
ται στην Αδελφότητα τουλάχιστον πριν από επτά (7) ακέ¬ 
ραιες μέρες, με τοιχοκόλληση έξω από την πύλη του Ναού 
και έξω από την πόρτα της Τράπεζας, με επιστολή δε συ¬ 
στημένη στους Αδελφούς που τυχόν διαμένουν εκτός του 
Ησυχαστηρίου. 

β) Η εκλογή γίνεται μετά από θεία Λειτουργία, μέσα στο 
Ναό, με μυστική ψηφοφορία ενώπιον της Γεροντίας, η 
οποία αποτελεί την Εφορευτική Επιτροπή υπό την προε¬ 
δρία του Τοποτηρητή. Αν για οποιοδήποτε λόγο δεν υπάρ¬ 
χει Γ εροντία, την Εφορευτική Επιτροπή αποτελούν τα τρία 
προηγούμενα ως προς την τάξη μέλη της Αδελφότητας 
υπό την προεδρεία του πρώτου απ’ αυτά, το οποίο ασκεί 
αυτοδικαίως καθήκοντα Τοποτηρητή. Η Επιτροπή αυτή, 
επειδή δεν υπάρχει Γεροντία, φροντίζει και για τη σύ¬ 
γκληση της Αδελφότητας σύμφωνα με την παράγραφο α’ 
αυτού του άρθρου. 

γ) Πριν από την έναρξη της εκλογής, πρέπει να διαπι¬ 
στωθεί ότι υπάρχει απαρτία. Αν τυχόν δεν υπάρχει, η 
εκλογή αναβάλλεται για την ίδια ώρα της επομένης μέρας. 
Η αναβολή επαναλαμβάνεται με τον ίδιο τρόπο για μία 
ακόμη μέρα, οπότε προχωρεί η εκλογή με οποιαδήποτε 
απαρτία της Συνάξεως. 

δ) Κάθε ψηφοφόρος καλείται από τον Τοποτηρητή κατά 
την ιεραρχική σειρά που αρχίζει από τους νεωτέρους και 
δίνεται σ’ αυτόν ένα μικρό λευκό χαρτί, που σφραγίζεται 
:>ι τη σφραγίδα του Ησυχαστηρίου τη στιγμή που παραδί¬ 
νεται. Ο ψηφοφόρος απομακρύνεται σε μια γωνία του 
Ναού και αναγράφει στο ψηφοδέλτιο μυστικώς και ιδιοχεί- 
ρως, ανεπηρέαστα και χωρίς προσωποληψία, το όνομα 
του Αδελφού που κρίνει κατάλληλο για το αξίωμα του 
Ηγουμένου. Το ψηφοδέλτιο θεωρείται άκυρο αν αναγρά¬ 
φουν περισσότερα ονόματα. Μετά την αναγραφή του ονό¬ 
ματος στο ψηφοδέλτιο, ο ψηφοφόρος το τυλίγει καλά σαν 
κλήρο και το ρίχνει στο σφραγισμένο ψηφοδόχο κιβώτιο. 
Κατόπιν υπογράφει στον ονομαστικό κατάλογο των ψη¬ 
φοφόρων Αδελφών, τον οποίο τηρεί ο Τοποτηρητής με το 
γραμματέα του Ησυχαστηρίου. Σε περίπτωση αγράμματου 
Μοναχού, καλεί αυτός τον Πρόεδρο και δύο μέλη της 
Εφορευτικής Επιτροπής ιδιαίτερα και υποδεικνύει να ανα¬ 
γράψουν το όνομα της εκλογής του και ρίχνει ο ίδιος το 
ψηφοδέλτιο μέσα ατο κιβώτιο. Μετά το τέλος της ψηφο¬ 


φορίας, η Εφορευτική Επιτροπή αποσφραγίζει το ψηφο¬ 
δόχο κιβώτιο ενώπιον των μελών της Αδελφότητας, βγάζει 
και μονογράφει κάθε ψηφοδέλτιο και καταχωρεί το απο¬ 
τέλεσμα της ψηφοφορίας στο βιβλίο Πρακτικών του Ησυ¬ 
χαστηρίου. 

Στη συνέχεια στο ίδιο πρακτικό καταχωρείται αριθμη¬ 
τικά ο αριθμός των ψήφων που έλαβε κάθε Αδελφός και ο 
αριθμός των ψήφων που έλαβε ο πλειοψηφήσας Αδελφός 
(1 /2 και 1 του αριθμού των ψηφησάντων μελών της Αδελ¬ 
φότητας). Αυτός θεωρείται εκλεγείς Ηγούμενος. Αμέσως 
μετά το τέλος της εκλογής και την υπογραφή του εν λόγω 
Πρακτικού από όλα τα παρόντα μέλη της Αδελφότητας, γί¬ 
νεται ευχαριστήρια προσευχή και κατ’ αυτόν τον τρόπον 
ολοκληρώνεται και τελειώνει τυπικά και ουσιαστικά η δια¬ 
δικασία αναδείξεως Ηγουμένου. Αν κάποιο από τα μέλη 
αρνηθεί να υπογράψει, γίνεται σχετική αναφορά της άρ¬ 
νησής του στο Πρακτικό, το οποίο καθίσταται έγκυρο με 
την υπογραφή του από τα υπόλοιπα μέλη. Όσοι τυχόν αρ- 
νούνται να υπογράψουν και διαπιστωθεί από την προβαλ¬ 
λόμενη δικαιολογία τους ότι αποβλέπουν στο να εμποδί¬ 
ζουν την ομαλή λειτουργία του Ησυχαστηρίου, υπόκεινται 
σε πειθαρχικά μέτρα. Αντίγραφο του Πρακτικού με τη 
φροντίδα της Εφορευτικής Επιτροπής αναρτάται στην 
Πύλη του Ιερού Ναού επί οκτώ (8) μέρες μετά την εκλογή. 

ε) Αν κανείς δεν λάβει την απόλυτη πλειοψηφία των πα¬ 
ρόντων μελών της Αδελφότητας, επαναλαμβάνεται την 
ίδια ώρα η ψηφοφορία κατά τον ίδιο τρόπο. Αν και πάλι κα¬ 
νείς δεν λάβει την παραπάνω απόλυτη πλειοψηφία, γίνε¬ 
ται τρίτη ψηφοφορία την επομένη μέρα, μεταξύ των τότε 
παρόντων, ανεξαρτήτως αριθμού, οπότε εκλέγεται ο 
πλειοψηφήσας σχετικά. Σε περίπτωση ισοψηφίας επανα¬ 
λαμβάνεται την ίδια ώρα η ψηφοφορία. Αν και πάλι υπάρ¬ 
ξει ισοψηφία εκλέγεται εκείνος που έχει τα πρεσβεία, είτε 
κουράς, είτε ιερωσύνης. Σε περίπτωση ισοψηφίας δύο, 
του ενός Κληρικού και του άλλου Μοναχού, προτιμάται ο 
Κληρικός. 

στ) Μέσα σ’ ένα δεκαπενθήμερο από την εκλογή, η Γε- 
ροντία υποβάλλει έγγραφο στον οικείο Επίσκοπο, με το 
οποίο αναγγέλλεται η εκλογή του νέου Ηγούμενου και ζη¬ 
τούνται οι ευλογίες του. Ο Επίσκοπος, αν ευδοκεί, προ¬ 
βαίνει κατόπιν με ειδική Τελετή, την ημέρα που ο ίδιος 
ορίζει, στην εγκατάσταση του νέου Ηγούμενου. 

ζ) Σε περίπτωση υποβολής ενστάσεως κατά του κύρους 
της εκλογής, τις εξετάζει χωρίς αναβολή μέσα σε πέντε 
(5) μέρες από την υποβολή τους η Αδελφότητα που συ- 
γκαλείται για το σκοπό αυτό από τη Γ εροντία. Αν η εκλογή 
ακυρωθεί με απόφαση της πλειοψηφίας των μελών της 
Αδελφότητας, γίνεται νέα εκλογή, σύμφωνα με τις διατά¬ 
ξεις του παρόντος άρθρου μέσα σε είκοσι (20) μέρες από 
την έκδοση της απόφασης. Συγχρόνως με την υποβολή 
ενστάσεως και μέχρι την εξέτασή της, ο Ηγούμενος απέ¬ 
χει από την άσκηση των καθηκόντων του και αναπληρώνε¬ 
ται από Τοποτηρητή. Ενστάσεις κατά του κύρους της 
εκλογής υποβάλλονται μόνο από τα μέλη της Αδελφότη¬ 
τας και αποκλειστικά μέσα σε τρεις (3) μέρες από την 
εκλογή. 

Αρθρο 11ο 

Παύση του Ηγουμένου 

α) Ο Ηγούμενος εκτός από την ειδική περίπτωση της 
παραγράφου α' του άρθρου 9, είναι ισόβιος. Παύση του 
χωρεί μόνο στις εξής περιπτώσεις: 

1) Αν περιπέσει σε αίρεση ή διαπράξει βαρειά ηθικά ή 
κανονικά παραπτώματα. 

2) Αν αποδειχθεί ανεπαρκής ή αδιάφορος για την καλή 
λειτουργία του Ησυχαστηρίου ή παραβιάζει συστηματικά 
και εκούσια τον παρόντα Οργανισμό και δε διορθωθεί 
μετά από δύο γραπτές συστάσεις της Γεροντίας, από τις 

οποίες η δεύτερη θα υποβληθεί τουλάχιστον μετά τρί¬ 
μηνο, ή αν αποδειχθεί ότι καταδολιεύεται την περιουσία 
του Ησυχαστηρίου. 

3) Αν προσβληθεί από αρρώστεια βαρειά και ανίατη που 
καθιστά αδύνατη την εκτέλεση των καθηκόντων των. 

β) Στην πρώτη περίπτωση εκπίπτει αυτόματα από το 
αξίωμα μόλις καταδικαστεί τελεσίδικα από τα αρμόδια Εκ¬ 
κλησιαστικά Δικαστήρια, σύμφωνα με τους Ιερούς Κανό¬ 
νες σε ποινή μεγαλύτερη από τριετή αργία ή όταν πρόκει¬ 
ται για απλό Μοναχό, σε ποινή αναλόγου βάρους. 

γ) Στη δεύτερη περίπτωση και στην περίπτωση που η 
ποινή που του επιβλήθηκε είναι ελαφρότερη, παύεται από 
την Αδελφότητα με πλειοψηφία των τριών τετάρτων (3/4) 
του συνόλου των μελών της. 

δ) Στην τρίτη περίπτωση κηρύσσεται κενή η θέση του 
από την Γεροντία, εφόσον τρεις ιατροί που καλούνται από 
την Γεροντία, μετά από απόφαση της Αδελφότητας, γνω¬ 
ματεύσουν εγγράφως και ομοφώνως ότι συντρέχει ο ανα- 
φερόμενος λόγος. Κατά της γνωματεύσεως αυτής των ια¬ 
τρών, έχει το δικαίωμα ο Ηγούμενος μέσα σε ένα εικοσαή- 
μερο από την κοινοποίησή της, να υποβάλει ένσταση στη 
Γεροντία, η οποία πλέον είναι υποχρεωμένη να απευθυν¬ 
θεί στον οικείο Επίσκοπο για να παραπεμφθεί η υπόθεση 
στην Υγειονομική Επιτροπή, την αρμόδια για τους Εφημέ¬ 
ριους, Ιερείς. Η απόφαση αυτής της Επιτροπής, όταν λη- 
φθεί κατά πλειοψηφία, είναι αμετάκλητη. Αν ο Ηγούμενος 
δεν υποβάλλει την αναφερθείσα ένσταση εντός της ορι¬ 
σμένης προθεσμίας, η θέση του κηρύσσεται κενή μετά 
δέκα μέρες από τη λήξη της προθεσμίας. 

ε) Σε περίπτωση πειθαρχικών παραπτωμάτων με μικρό¬ 
τερη βαρύτητα, που δεν επισείουν παύση, μπορεί να επι¬ 
βληθεί στον Ηγούμενο με πλειοψηφία των τριών τετάρτων 
(3/4) του συνόλου των μελών της Αδελφότητας, η ποινή 
της αργίας από τα καθήκοντά του μέχρι έξι (6) μήνες. Στη 
διάρκεια της αργίας του αναπληρώνεται σε κάθε περί¬ 
πτωση από τον Τοποτηρητή, σύμφωνα με τις διατάξεις της 
παραγράφου β' του άρθρου 8. 

Αρθρο 12ο 
Εκλογή της Γεροντίας 

α) Η Γεροντία αποτελείται από τον Ηγούμενο και δύο 
μέλη, εφόσον ο αριθμός των μελών της Αδελφότητας που 
εγκαταβιούν μόνιμα μέσα στο Ησυχαστήριο δεν είναι με¬ 
γαλύτερος των δεκαπέντε και από τον Ηγούμενο και τέσ¬ 
σερα μέλη, εφόσον ο αριθμός τους είναι μεγαλύτερος. 

β) Η θητεία των μελών της Γεροντίας είναι τετραετής, 
αρχίζει από την 1η Ιανουάριου του πρώτου έτους της τε¬ 
τραετίας και λήγει την 31η Δεκεμβρίου του τέταρτου 
έτους της τετραετίας. 

γ) Όταν ο αριθμός αυτών που είναι μέλη της Αδελφότη¬ 
τας ήδη από πενταετίας είναι στο διπλάσιο του αριθμού 
των μελών της Γεροντίας, τα μέλη της Γεροντίας πρέπει 
να λαμβάνονται απ’ αυτά και όχι από τους νεώτερους, 
εκτός αν οι παλαιότεροι δεν δέχονται να γίνουν μέλη της 
Γεροντίας. Επανεκλογή των μελών της Γ εροντίας επιτρέ- 

ΠΕΤΠΐ Γ*ττΊ. 

,-ί «,^/Λϊμ ιην ανάδειξη μελών της νέας Γ εροντίας 
λ εξάγεται κατά το μήνα Οκτώβριο ή Νοέμβριο του έτους, 
κσιά το οποίο λήγει η θητεία των μελών της προηγούμε¬ 
νης Γερόντιας, την ημέρα που θα ορίσει η εν ενεργεία Γε- 

ροντία. 

ε) Η εκλογή διεξάγεται όπως κοι π εκλογή το Ηγουμέ¬ 
νου και κάθε ψηφοφόρος αναγράφει τόσο άνομο α * 
φών, όσα προβλέπονται για τον αριθμό των ·.··*> τ·· > . 

ροντίας ή και λιγότερο. Αν ο ψηφοφόρο ον·" ■ 

ρισσότερα ονόματα, το ψηφοδέλτιό του < ’ · 5 · 


Όσα αναφέρονται στην παράγραφο γ' του άρθρου 9 ισχύ¬ 
ουν απόλυτα και για τα μέλη της Γ εροντίας. 

στ) Την Εφορευτική Επιτροπή αποτελεί η εν ενεργεία 
Γεροντία με πρόεδρο τον Ηγούμενο. 

ζ) Όσα προβλέπονται στο άρθρο 10 για τον τρόπο αναγ¬ 
γελίας της ημέρας της εκλογής, για την απαρτία για την 
Εφορευτική Επιτροπή, σε περίπτωση που δεν υπάρχει Γε- 
ροντία και για την εξουσιοδότηση, για την επίτευξη απόλυ¬ 
της πλειοψηφίας ή για την επανάληψη της ψηφοφορίας ή 
την κλήρωση σε περίπτωση ισοψηφίας, για την υπογραφή 
του Πρακτικού, για την υποβολή και εξέταση ενστάσεων, 
εφαρμόζονται αναλογικά και εδώ, όπως και κάθε άλλη δια¬ 
δικαστική λεπτομέρεια. Η εκλογή των μελών της Γερό¬ 
ντιας μπορεί να γίνεται και δια βοής. Με την υπογραφή του 
Πρακτικού ολοκληρώνεται και τελειώνει η διαδικασία 
εκλογής Γεροντίας, τα μέλη της όμως δεν αναλαμβάνουν 
αμέσως καθήκοντα, αλλά μετά τη λήξη^της θητείας της 
προηγούμενης Γ εροντίας, δηλαδή την 1 η του προσεχούς 
Ιανουρίου. 

η) Μέσα σε δεκαπέντε (15) ημέρες από την εκλογή ο 
Ηγούμενος υποβάλλει έγγραφο στον οικείο Επίσκοπο με 
το οποίο γνωστοποιούνται τα μέλη της νέας Γ εροντίας και 
ζητούνται οι ευλογίες του. 

θ) Σε περίπτωση που μέλος της Γ εροντίας πεθάνει, πα¬ 
ραιτηθεί ή παυθεί, γίνεται νέα εκλογή κατά τις διατάξεις 
του παρόντος άρθρου, με σκοπό την αντικατάστασή του. 
Αν αυτό συμβεί το τελευταίο έτος της θητείας των μελών 
της Γεροντίας, δεν γίνεται νέα εκλογή, αλλά αναπλήρωση 
κατά τον τρόπο που προβλέπεται πιο κάτω στην παρά¬ 
γραφο Γ του άρθρου 13. 

ι) Όσα περιλαμβάνονται στο άρθρο 11 σχετικά με την 
παύση του Ηγούμενου ή την αργία αυτού εφαρμόζονται 
κατ’ αναλογία και για τα μέλη της Γ εροντίας. Τ ις δύο γρα¬ 
πτές συστάσεις στο μέλος της Γεροντίς, που είναι ανα¬ 
γκαίες πριν από την επιβολή της ποινής της παύσεως, τις 
κάνει ο Ηγούμενος. Ένα μέλος της Γ εροντίας που παραι¬ 
τήθηκε ή παύθηκε μπορεί να εκλογεί εκ νέου, εφόσον 
εκλείψουν οι λόγοι που οδήγησαν στην παραίτηση ή την 
παύση του. 

Αρθρο 13ο 

Τα καθήκοντα της Γ εροντίας 

α) Η Γεροντία με Πρόεδρο τον Ηγούμενο, ασκεί τη διοί¬ 
κηση του Ησυχαστηρίου, σ’ όλους τους τομείς, εκτός του 
πνευματικού, διαχειρίζεται την περιουσία του, αποδέχεται 
ή αποποιείται δωρεές ή κληρονομιές, συνάπτει δάνεια, 
προβαίνει σε αγορές και πωλήσεις, αποφασίζει για κάθε 
δαπάνη και γενικά αποφασίζει κυριαρχικά για κάθε υπό¬ 
θεση και για κάθε πράγμα του Ησυχαστηρίου, εκτός από 
τα ζητήματα εκείνα που ρητά με τον Οργανισμό αυτόν 
υπάγονται στην αρμοδιότητα της Αδελφότητας. Τις συμ¬ 
βάσεις τις υπογράφει ο Ηγούμενος με εξουσιοδότηση της 
Γεροντίας. Ελλειψη της εξουσιοδότησης έχει σαν συνέ¬ 
πεια την ακυρότητα της σύμβασης που υπέγραψε και απο¬ 
τελεί για τον Ηγούμενο πειθαρχικό παράπτωμα. 

β) Η Γεροντία μπορεί, εφόσον το κρίνει σκόπιμο, να συ- 
γκαλεί οποτεδήποτε την Αδελφότητα του Ησυχαστηρίου 
και να ζητά συμβουλευτικά τη γνώμη της για οποιοδήποτε 
ζήτημα. Η σύγκληση της Αδελφότητας είναι υποχρεωτική 
για την Γεροντία, εφόσον τούτο το ζήτησαν τα μισό και ένα 
επιπλέον μέλη της Αδελφότητας με έγγραφο το οποίο 
αναφέρονται και οι λόγοι για τους οποίους ζητείται η σύ¬ 
γκληση. Αν η Γεροντία δεν συγκαλέσει την Αδελφότητα 
μέσα σ’ ένα μήνα από την ημέρα της υποβολής ή του εγ- 
•άφου, αυτή συνέρχεται αυτοδικαίως με τη φροντίδα 
.· 7η Τ ούν τη σύγκλησή της και κυρίως του πρώτου απ’ 
. . ιηύΓ έως προς την τάξη. 

ν' Η Γ&·:· ·Η·"' αποφασίζει υετά από πρόταση του Ηγού- 

μενού για την κουρά των Δοκίμων του Ησυχαστηρίου σε 
Μικρόσχημους ή Μεγαλόσχημους Μοναχούς και αναφέ- 
ρεται εγγράφως στον οικείο Επίσκοπο, ο οποίος μέσα σ’ 
ένα μήνα δίδει την ευλογία του. Αν περάσει η προθεσμία 
για οποιοδήποτε λόγο, η ευλογία θεωρείται ότι έχει δοθεί. 
Χωρίς την απόφαση της Γεροντίας αποκλείεται η κουρά 
οποιουδήποτε Δοκίμου Μοναχού. 

δ) Η Γεροντία ερμηνεύει αυθεντικά τις διατάξεις του 
Καταστατικού που αναφέρονται στην εσωτερική λειτουρ¬ 
γία του Ησυχαστηρίου, σε συνεργασία με τους ιδρυτές, δι¬ 
καιούται να τις συμπληρώσει με ειδικό κανονισμό και μερι¬ 
μνά για την πιστή εφαρμογή τους. 

ε) Η Γ εροντία αποφασίζει μετά από πρόταση του Ηγού¬ 
μενου για τη χειροτονία Αδελφού του Ησυχαστηρίου σε 
Διάκονο ή Πρεσβύτερο, με την απολύτως απαραίτητη 
προϋπόθεση ότι ο Αδελφός έχει στο ακέραιο την ηλικία 
που καθορίζουν οι Ιεροί Κανόνες. Χωρίς την απόφαση της 
Γεροντίας κανείς δεν μπορεί να χειροτονηθεί. 

στ) Η Γ εροντία ορίζει μετά από εισήγηση του Ηγούμε¬ 
νου, το διακόνημα κάθε Αδελφού. Εκλέγει τον Γραμματέα 
του Ησυχαστηρίου. 

Επίσης εκλέγει μέσα στο πρώτο δεκαήμερο του μηνάς 
Ιανουαρίου, οπωσδήποτε από τα μέλη της, τον Οικονόμο, 
του οποίου η επανεκλογή επιτρέπεται απεριόριστα. 

1. Ο Γραμματέας είναι μόνιμος, μπορεί όμως να αντικα- 
τασταθεί από τη Γ εροντία λόγω ασθένειας ή ανεπάρκειας 
ή αταξίας. Παρευρίσκεται στις συνεδριάσεις της Γερο¬ 
ντίας κι αν ακόμη δεν είναι μέλος της, αλλά στην περί¬ 
πτωση αυτή δεν έχει δικαίωμα ψήφου. Τηρεί τα εξής επτά 
βιβλία του Ησυχαστηρίου: 1) Μητρώο Μοναχών, 2) Μη¬ 
τρώο Δοκίμων, 3) Βιβλίο Πρακτικών Αδελφότητας, 4) Βι¬ 
βλίο Πρακτικών Γεροντίας, 5) Πρωτόκολλο εισαγόμενων 
και εξαγόμενων εγγράφων, 6) Κτηματολόγιο, δηλαδή βι¬ 
βλίο ακίνητης περιουσίας και 7) Βιβλίο κινητής περιουσίας 
του Ησυχαστηρίου, δηλαδή κάθε αντικείμενο που έχει με¬ 
γάλη αξία κατά την κρίση της Γεροντίας. 

2. Ο Οικονόμος τηρεί το βιβλίο Ταμείου, το βιβλίο εσό¬ 
δων και εξόδων και το βιβλίο απαιτήσεων και υποχρεώ¬ 
σεων του Ησυχαστηρίου. Ο Ηγούμενος και ο Οικονόμος 
κρπ- V τα κλειδιά του χρηματοκιβωτίου, καθένας ένα 
διαφορετικό, και οι εισπράξεις γίνονται με διπλότυπες 
αποδείξεις που φέρουν την υπογραφή του Ηγούμενου και 
του Οικονόμου. 

ζ) Η Γ εροντία υπογράφει τον απολογισμό εσόδων και 
εξόδων λήγοντος έτους και τον προϋπολογισμό του ερχό¬ 
μενου έτους, που συντάσσει ο Ηγούμενος με τον Οικο¬ 
νόμο και τους υποβάλλει στην Αδελφότητα για τελική 
έγκριση. Η Γερόντια πρέπει να κινείται μέσα στα πλαίσια 
του οικονομικού προϋπολογισμού κάθε έτους. 

Οι υπερβάσεις δαπανών μέχρι το 20% για κάθε κονδύ- 
λιο που αναγράφονται στον προϋπολογισμό επιτρέπονται, 
αλλά για μεγαλύτερες υπερβάσεις απαιτείται απόφαση 
της Αδελφότητας. 

η) Η Γεροντία αποφασίζει για την παραμονή για οποιο- 
δήποτε λόγο, κατά οποιοδήποτε τρόπο και με οποιαδή¬ 
ποτε ιδιότητα στο Ησυχαστήριο κάθε Μοναχού ή Κληρικού 
που ανήκει σε άλλο Μοναστικό Ίδρυμα για πολύ χρόνο και 
γενικά περισσότερο από δεκαπενθήμερο. 

Για συντομότερη παραμονή αρκεί η συγκατάθεση του 
Ηγούμενου. 

β) Η Γ εροντία, είτε αυτεπάγγελτα, είτε με πρόταση του 
ενός τρίτου (1/3) των μελών του Ησυχαστηρίου, αποφασί¬ 
ζει για τη μεταβολή των μη θεμελιωδών διατάξεων του πα¬ 
ρόντος Οργανισμού και εισηγείται τα δέοντα στην Αδελ¬ 
φότητα, που είναι η μόνη αρμόδια για τα περαιτέρω. 

ι) Η Γ εροντία συνεδριάζει όποτε κληθεί από τον Ηγού¬ 
μενο ή ζητήσουν τη σύγκλησή της δύο μέλη της: Απαρτία 


υπάρχει όταν παρίστανται τρία μέλη. Αν η Γεροντία είναι 
τριμελής (Ηγούμενος και δύο μέλη) και αν απουσιάζει, 
λόγω αδείας ή ασθενεΐας ή υποδικίας ή επιτιμίου ή για 
οποιαδήποτε άλλη αιτία ένα μέλος ή και δύο, καλούνται οι 
αναπληρωτές από τους Αδελφούς κατά την τάξη των πρε¬ 
σβειών. Σε περίπτωση που η Γ εροντία πρόκειται να απο¬ 
φασίσει για προσωπική υπόθεση ενός μέλους της ή και 
του Ιδιου του Προέδρου της, του Ηγούμενου (π.χ. για τη 
χειροτονία του ή για την ανάληψη κάποιας πνευματικής 
διακονίας στον κόσμο ή για την κίνηση πειθαρχικής διαδι¬ 
κασίας κατ’ αυτού κ.λ.π.) τότε, αυτός για τον οποίο θα λη- 
φθεί η απόφαση, δε συμμετέχει στη συνεδρία, τουλάχι¬ 
στον κατά το αναφερόμενο μέρος στην υπόθεσή του, 
οπότε τον αντικαθιστά αναπληρωτής σαν να απουσιά¬ 
ζει. 

Οι αποφάσεις της Γ εροντίας λαμβάνονται κατά πλειο- 
ψηφία. Σε περίπτωση ισοψηφίας, υπερισχύει η ψήφος του 
Ηγούμενου ή αν αυτός απουσιάζει, εκείνου που προε¬ 
δρεύει. Όλα τα μέλη οφείλουν κατά τη διάρκεια της συνε- 
δριάσεως να συμπεριφέρονται μεταξύ τους και προς τον 
Ηγούμενο με απόλυτο σεβασμό. Όσοι τυχόν διαφωνούν 
για οποιοδήποτε ζήτημα, πρέπει με σεμνότητα να διατυ¬ 
πώνουν τη γνώμη τους εκθέτοντάς την με σαφήνεια και 
πραότητα. 

ια) Οι αποδείξεις των εισπράξεων και δαπανών πάσης 
φύσεως δεν επιτρέπεται να καταστραφούν πριν από την 
πάροδο της πενταετίας. 

ιβ) Η Γ εροντία έχει το δικαίωμα να προσλάβει επ' αμοιβή 
ως βοηθό Οικονόμου (λογιστή) πρόσωπο ευσεβές εκτός 
του Ησυχαστηρίου. 

Άρθρο 14ο 

Περιουσία-Πόροι του Ησυχαστηρίου και διαχείρισή τους 
α) Περιουσία του Ησυχαστηρίου είναι: 

1) Η Κτηματική περιουσία, που αποκτήθηκε νομότυπα 
από αγορά ή και χαριστική αιτία, καθώς και από παραχώ¬ 
ρηση κρατικής υπηρεσίας. 

2) Η περιουσία που δημιουργείται από εισφορές των 
Αδελφών. 

β) Πόροι του Ησυχαστηρίου είναι: 1. Τα εισοδήματα από 
τα εργόχειρα των Αδελφών και Δοκίμων, αφού απαγορεύ¬ 
σει η εργασία για προσωπικό λογαριασμό. 2. Οι αποδοχές 
των Αδελφών που τυχόν εργάζονται εκτός του Ησυχαστη¬ 
ρίου (σε θέσεις Ιεροκηρύκων, Εφημερίων, Καθηγητών 
κ.λ.π.) αλλά κατοικούν σ’ αυτό. Αυτοί, με άδεια της Γ ερο¬ 
ντίας, μπορούν να διαθέσουν ένα μέρος ή εν ανάγκη και το 
σύνολο των αποδοχών τους για τους στενούς συγγενείς 
τους στον κόσμο, αν είναι πτωχοί. Το ίδιο ισχύει και για 
Αδελφούς που παίρνουν σύνταξη. 3. Δωρεές, εισφορές, 
κληρονομιές, κληροδοσίες κινητών πραγμάτων κ.λ.π. 4. 
Όσα προσφέρονται στο Ναό του Ησυχαστηρίου. 5. 
Έσοδα από εκμετάλλευση της τυχόν περιουσίας του Ησυ¬ 
χαστηρίου ή προερχόμενα από εκδόσεις εντύπων. 6. 
Κάθε άλλο έσοδο από χρηστή και νόμιμη πηγή. 

γ) Από τους πόρους του το Ησυχαστήριο μπορεί να δα¬ 
πανά, με την απόφαση της Γ εροντίας, τόσο για έργα αγα¬ 
θοεργίας, βοήθεια φτωχών κ.λ.π., όσο και για την πνευμα¬ 
τική τροφοδοσία του λαού (π.χ. δωρεάν διανομή εντύπων 
κ.λ.π.). 

δ) Χωρίς απόφαση της Αδελφότητας η οποία λαμβάνε- 
ται με απόλυτη πλειοψηφία του συνόλου των μελών, κα¬ 
θένα απολύτως ποσό από οποιαδήποτε πηγή και αν προ¬ 
έρχεται δεν μπορεί να διατεθεί για σκοπό που δεν έχει 
άμεση σχέση με τους σκοπούς ή τις ανάγκες του Ησυχα¬ 
στηρίου ή δεν προβλέπεται από τον παρόντα Οργανι¬ 
σμό. 

ε) Το κτιριακό συγκρότημα του Ησυχαστηρίου και η πε- 

ριοχή γύρω από αυτό μέχρις αποστάσεως 50 μέτρων από 
κάθε πλευρά του, καθίστανται με τον παρόντα Οργανισμό, 
αναπαλλοτρίωτα για πάντα. 

στ) Το Ίδρυμα ως προς το διαχειριστικό του μέρος, είναι 
ανεξάρτητο, αδέσμευτο και αυτοτελές. Εκτός από τα Όρ¬ 
γανα του Ησυχαστηρίου, τα οποία προβλέπονται από τον 
παρόντα Οργανισμό, δηλαδή τη Γεροντία, την Αδελφό¬ 
τητα και τα αρμόδια πρακτικά όργανα, κανείς δεν μπορεί 
να αναμειγνύεται ή να παρεμβαίνει με οποιοδήποτε τρόπο 
στα οικονομικά του Ησυχαστηρίου και γενικά στη διαχεί¬ 
ρισή τους, χωρίς βέβαια να θίγονται οι δικαιοδοσίες του 
Παναγιωτάτου Μητροπολίτου Θεσσαλονίκης και ιδιαίτερα 
οι προβλεπόμενες από το άρθρο 1 παράγρ. 1, εδάφ. στ 
του υπ’ αριθ. 390/1972 Κανονισμού της Ιεράς Συνόδου 
της Εκκλησίας της Ελλάδος «περί των εν Ελλάδι Ορθοδό¬ 
ξων Ιερών Μονών και Ησυχαστηρίων». 

Αρθρο 15ο 
Μετόχια 

α) Το Ησυχαστήριο μπορεί, μετά από πρόταση της Γε¬ 
ρόντιας και απόφαση της Αδελφότητας, να ιδρύει Μετόχια 
στην ίδια μεν εκκλησιαστική περιφέρεια, μετά από συγκα¬ 
τάθεση του Παναγιωτάτου Μητροπολίτου Θεσσαλονίκης, 
σε άλλη δε περιφέρεια μετά από συγκατάθεση του εκεί 
Επισκόπου. 

β) Ναοί ή οικήματα που βρίσκονται σε οποιαδήποτε πε¬ 
ριοχή και δεν ιδρύονται από το Ησυχαστήριο με την πιο 
πάνω διαδικασία, αλλά περιέρχονται σ’ αυτό με δωρεά ή 
διαθήκη ή με άλλο τρόπο, γίνονται κι αυτά με τη νόμιμη 
διαδικασία, Μετόχια του Ησυχαστηρίου. Η Γεροντία οφεί¬ 
λει να κάνει γνωστό στον επιχώριο Επίσκοπο την υπαγωγή 
στο Ησυχαστήριο κατά τον ανωτέρω τρόπο οποιουδήποτε 
Ναού που βρίσκεται στα όρια της Επισκοπής του. 

γ) Σε περίπτωση που κάποιο Μετόχι που βρίσκεται στην 
ίδια περιοχή, κριθεί πως έχει ευνοϊκότερες συνθήκες από 
το κυρίως Ησυχαστήριο, η έδρα του Ησυχαστηρίου μπορεί 
να μεταφερθεί σ’ αυτό και εκείνο που ήταν προηγουμέ¬ 
νως Ησυχαστήριο, να μετατραπεί σε Μετόχι, με την προϋ¬ 
πόθεση, ότι σ’ αυτό θα συγκατατατεθούν τα τρία τέταρτα 
(3/4) του συνόλου των μελών της Αδελφότητας. 

δ) Καθετί που ισχύει σύμφωνα με τον παρόντα Οργανι¬ 
σμό για το κυρίως Ησυχαστήριο ισχύει απαράλλακτα και 
για τα Μετόχια του. Ησυχαστήρια και Μετόχια απαρτίζουν 
ένα αδιαίρετο σύνολο και έχουν απόλυτα ενιαία νομική 
υπόσταση. Τόσο από νομικής όσο και από Εκκλησιαστικής 
(Ιεροκανονικής) πλευράς, τα Μετόχια θεωρούνται έδαφος 
του κυρίως Ησυχαστηρίου. 

Αρθρο 16ο 

Μέτρα κατά απειθαρχίας Μοναχών και Δοκίμων 

Για τα παραπτώματα των Αδελφών και Δοκίμων και με 
σκοπό τη διόρθωσή τους και την απρόσκοπτη λειτουργία 
του Ησυχαστηρίου, επιβάλλονται τα υπό των ιερών κανό¬ 
νων προβλεπόμενα επιτίμια. 

Άρθρο 17ο 

Σφραγίδα 

Το Ησυχαστήριο έχει σφραγίδα κυκλική, τριμερή, που 
φέρει στο μέσο τα γράμματα Χ.Ρ. με το Δικέφαλο αετό και 
κυκλικά και περιφερειακά τις λέξεις Ιερόν Ανδρεώον Ησυ- 
χαστήριον «Άγιοι Απόστολοι και Ισαπόστολοι Άγιοι Κύριλ¬ 
λος και Μεθόδιος». 

Άρθρο 18ο 
Υπογραφή Εγγράφων 

Τα έγγραφα του Ησυχαστηρίου τα υπογράφει ο Ηγού¬ 


μενος θέτοντας κάτω από την υπογραφή του τη φράση 
«και οι συν εμοί εν Χριστώ Αδελφοί». 

Άρθρο 19ο 
Μεταβολή Οργανισμού 

Αυτός ο Οργανισμός μπορεί να μεταβληθεί ως προς τις 
μη θεμελιώδεις διατάξεις του, μόνο με τη συναίνεση των 
τεσσάρων πέμπτων (4/5) του συνόλου των μελών της 
Αδελφότητας. Οι θεμελιώδεις διατάξεις του και ιδιαίτερα 
όσες καθιστούν το Ησυχαστήριο αυτοτελές, αυτοδιοίκητο 
και ανεξάρτητο ουδέποτε και για κανένα λόγο δε μετα¬ 
βάλλονται, αλλά παραμένουν δια παντός. 

θεμελιώδεις διατάξεις είναι όσες αναφέρονται στο 
σκοπό του Ησυχαστηρίου, στο σύστημα διοίκησης, στον 
τρόπο οικονομικής διαχείρισης και στον τρόπο και τα όρ¬ 
γανα ελέγχου των οικονομικών του. 

Άρθρο 20 

Επισκέπτες Προσκυνητές 

α) Οι επισκέπτες και οι προσκυνητές πρέπει να προσέρ¬ 
χονται στο Ησυχαστήριο μόνο στις επιτρεπόμενες ώρες, 
να έχουν ευπρεπή ενδυμασία και να συμπεριφέρονται με 
κοσμιότητα, σεμνότητα και ευλάβεια, όπως αρμόζει σε τό¬ 
πους αφιερωμένους στο θεό. 

β) Κανείς δεν μπορεί να διανυκτερεύσει στο Ησυχαστή¬ 
ριο χωρίς την άδεια του Ηγούμενου. Φιλοξενούμενα για 
πολύ χρόνο στο Ησυχαστήριο, με ευλογία, ευλαβή πρό¬ 
σωπα, οφείλουν να προσφέρουν κάποια διακονία σ’ αυτό 
που θα την υποδείξει ο Ηγούμενος. 

γ) Η είσοδος επισκεπτών στα κελλιά των Μοναχών απα¬ 
γορεύεται. 

Άρθρο 21ο 
Περίπτωση διάλυσης 

α) Το Ησυχαστήριο θεωρείται ότι υφίσταται και αν 
ακόμη απομείνει σ’ αυτό ένας μόνον Αδελφός. Σ’ αυτή την 
περίπτωση, ο Αδελφός αυτός αντικαθιστά όλα τα όργανα 
του Ησυχαστηρίου, δηλαδή, Ηγούμενο, Γεροντία, Αδελ¬ 
φότητα. Αν δεν απομείνει κανείς Αδελφός στο Ησυχαστή¬ 
ριο και περάσει πενταετία χωρίς να βρεθεί ούτε ένα πρό¬ 
σωπο που να επιθυμεί να εγκαταβιώσει σ’ αυτό, τότε όλη η 
περιουσία του περιέρχεται στο σωματείο ή στο σύλλογο 
που υφίστανται ή θα ιδρυθούν κατά τα οριζόμενα στην πα¬ 
ράγραφο 2 του άρθρου 3 του παρόντος Οργανισμού για να 
χρησιμοποιηθεί για πνευματικό, πάντα, σκοπό. 

β) Αν για οποιαδήποτε άλλη αιτία διαλυθεί το Ησυχαστή¬ 
ριο, η περιουσία του περιέρχεται όπου έχει ορίσει η Αδελ¬ 
φότητα, σύμφωνα με την προηγούμενη παράγραφο, ή αν 
δεν υπάρχει τέτοια απόφαση, όπου θα αποφασίσουν όσοι 
θα αποτελούν την Αδελφότητα κατά το χρόνο της διάλυ¬ 
σής του. Εκκαθαριστές της περιουσίας είναι όσοι θα διοι¬ 
κούν τότε την Αδελφότητα σύμφωνα με τον παρόντα Ορ¬ 
γανισμό. Αν, τέλος, δεν υπάρξει καμιά απόφαση της Αδελ¬ 
φότητας, για την τύχη της περιουσίας του Ησυχαστηρίου, 
τότε αυτή περιέρχεται κατά το ήμισυ στη Μητρόπολη Θεσ¬ 
σαλονίκης και κατά το ήμισυ στο Ναό Κυρίλλου και Μεθο¬ 
δίου Θεσσαλονίκης. Σε περίπτωση αδυναμίας ανασυστά- 
σεως και επαναλειτουργίας του Ησυχαστηρίου, η περιερ- 
χόμενη στην Εκκλησία περιουσία, μπορεί να διατεθεί για 
την εκπλήρωση άλλου πνευματικού ή φιλανθρωπικού σκο¬ 
πού, κατά την κρίση του Παναγιωτάτου Μητροπολίτου 
Θεσσαλονίκης. 

Μεταβατική Διάταξη. 

α) Με ομόφωνη γνώμη των ιδρυτών του Ησυχαστηρίου, 
ως προσωρινός Ηγούμενος ορίζεται ο Αρχιμανδρίτης Ιω- 

άννης Τασσιάς του Χριστοφόρου. Ο προσωρινός Ηγούμε¬ 
νος κατά τους πρώτους μήνες της λειτουργίας του Ησυχα¬ 
στηρίου και μέχρι να εκλεγούν τα δύο πρώτα μέλη της Γε- 
ροντίας, θα ασκεί τα καθήκοντα της Γερόντιας. Αμέσως 
μετά την εκλογή των δύο πρώτων μελών, ο Ηγούμενος θα 
συγκροτήσει μαζί τους την πρώτη Γεροντία με προσωρινό 
χαρακτήρα. 

β) Οι τρεις αυτοί, προσωρινός Ηγούμενος και προσω¬ 
ρινά μέλη της Γεροντίας, οφείλουν το αργότερο μέσα σε 
τρία χρόνια από την ημερομηνία αναγνωρίσεως του Ησυ¬ 
χαστηρίου, με Προεδρικό Διάταγμα να συγκαλέσουν την 
Αδελφότητα για εκλογή οριστικού Ηγούμενου και τακτι¬ 
κής Γερόντιας. 

γ) Ο παρών Οργανισμός κατ’ άρθρο και στο σύνολό του 
εγκρίθηκε και επευλογήθηκε από τον Παναγιώτατο Μη¬ 
τροπολίτη Θεσσαλονίκης Παντελεήμονα και υπεβλήθη 
στην Ιερά Σύνοδο της Εκκλησίας της Ελλάδος. 

Στον Υπουργό Εθνικής Παιδείας και θρησκευμάτων 


αναθέτουμε τη δημοσίευση και εκτέλεση του παρόντος 
Διατάγματος. 

. Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο ΦΕΚ 108/Α728.6.93 όπου δημοσιεύθηκε το Π.Δ. 
245/23.5.93 το οποίο αφορά «Περιορισμό συναρμοδιοτή- 
των κατά την έκδοση προεδρικών διαταγμάτων σε θέματα 
αρμοδιότητας Υπουργείου Εμπορικής Ναυτιλίας», γίνεται 
η εξής διόρθωση: 

Στη σελίδα 3614, στη στήλη 1 η στην 1 παρ. του άρθρου 
Μόνου, στον 3ο στίχο, διορθώνεται το λανθασμένο «(άρ¬ 
θρο 272 παρ. 1 Ν.Δ. 187/73 παρ. 2 Ν.Δ. 187/1973 Α' 
261)»στο ορθό «(άρθρο 272 παρ. 1 Ν.Δ. 187/73 Α' 261). 

(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



